S-448/2008

Mál þetta höfðaði sýslumaðurinn í Borgarnesi með ákæru 28. nóvember 2008 á hendur ákærða, A-kk-þgf Á-kk-þgf B-kk-þgf, kt. ..., Rauðavaði 13 í Reykjavík og ákærða, Ó-kk-þgf K-kk-þgf, kt. ..., óstaðsettan í hús. Málið var dómtekið 17. mars 2009.

Í ákæruskjali segir að málið sé höfðað gegn ákærðu, fyrir eftirtalin brot:

I. Gegn ákærða A-kk-þgf Á-kk-þgf

fyrir umferðarlagabrot, nytjastuld og þjófnað, til vara fjárdrátt, með því að hafa aðfararnótt sunnudagsins 6. júlí 2008, sviptur ökuréttindum, ekið bifreiðinni LS-538, ófær um að stjórna henni örugglega vegna neyslu ávana- og fíkniefna sem bönnuð eru skv. lögum um ávana- og fíkniefni eða reglugerðum skv. þeim (magn amfetamín í blóði 40 ng/ml, í þvagi fannst amfetamín, kókaín og tetrahýdrókannabínól), eftir Vesturlandsvegi, frá Reykjavík að Munaðarnesi í Borgarfirði, fyrir utan ca. 10 mínútna kafla í Hvalfirði, þar sem félagi hans Ó-kk-nf K-kk-nf kt. ..., tók við akstrinum, og fyrir að hafa laugardaginn 5. júlí 2008 fengið umráð bifreiðarinnar LS-538, sem þá var eign Ö-kvk-ef B-kvk-ef kt. ..., undir því yfirskini að hann hafi ætlað að reynsluaka henni vegna hugsanlegra kaupa, en í stað þess að skila bifreiðinni eftir reynsluakstur, nýtt sér hana í heimildarleysi með því að aka henni sem leið lá til Ó-kk-ef að Sólbakka við Suðurlandsveg, og þar tekið kvengolfsett sem í bílnum var, og var í eigu Ö-kvk-ef, og slegið eign sinni á það, og afhent það Ó-kk-þgf, en Ó-kk-nf faldi það síðan undir einangrunarull við austurgafl hússins Sólbakka við Suðurlandsveg, og síðan ekið ásamt Ó-kk-þgf í bifreiðinni upp í Borgarfjörð og í Munaðarnes.

Telst þetta varða við 1. mgr., sbr. 2. mgr., 45. gr. a., og 1. mgr. 48. gr., sbr. 100. gr. umferðarlaga nr. 50/1987 með síðari breytingum, 1. mgr. 259. gr., og 1. mgr. 244. gr., en til vara 1. mgr. 247. gr., almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. umferðarlaga.

II. Gegn ákærða Ó-kk-þgf

fyrir umferðarlagabrot og hylmingu, með því að hafa aðfararnótt sunnudagsins 6. júlí 2008, sviptur ökuréttindum, ekið bifreiðinni LS-538, ófær um að stjórna henni örugglega vegna neyslu ávana- og fíkniefna sem bönnuð eru skv. lögum um ávana- og fíkniefni eða reglugerðum skv. þeim (í þvagi fannst amfetamín, metýlfenídat og tetrahýdrókannabínól), eftir Vesturlandsvegi, ca. í Hvalfirði, í ca. 10 mínútur, þar til félagi hans A-kk-nf Á-kk-nf B-kk-nf kt. ..., tók að nýju við akstrinum, og fyrir að hafa að kvöldi laugardagsins 5. júlí 2008 tekið við kvengolfsetti, sem var í eigu Ö-kvk-ef B-x-x kt. ..., sem A-kk-nf Á-kk-nf hafði komist yfir og slegið eign sinni á, eftir að hann fékk afnot af bifreiðinni LS-538, og falið það undir einangrunarull við austurgafl hússins Sólbakka við Suðurlandsveg.

Telst þetta varða við 1. mgr., sbr. 2. mgr., 45. gr. a., og 1. mgr. 48. gr., sbr. 100. gr. umferðarlaga nr. 50/1987 með síðari breytingum, og 263. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. umferðarlaga.

Af hálfu ákæruvaldsins hefur ákæra á hendur ákærða Ó-kk-þgf verið afturkölluð. Einnig hefur verið afturkallaður sá þáttur I. hluta ákæru á hendur ákærða A-kk-þgf er varðaði auðgunarbrot fólgið í töku golfsetts úr bifreiðinni LS-538.

Að öðru leyti hefur ákærði A-kk-nf Á-kk-nf skýlaust játað að hafa framið þau brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem varða við 1., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga, með síðari breytingum, og 1. mgr. 259. gr. almennra hegningarlaga, nr. 19/1940.

Samkvæmt sakavottorði á ákærða A-kk-ef að baki samfelldan brotaferil frá árinu 1998. Hefur hann samtals hlotið 16 dóma og þrisvar sinnum gengist undir viðurlög fyrir dómi og hjá lögreglu vegna brota gegn almennum hegningarlögum, umferðarlögum og lögum um ávana- og fíkniefni. Þeir dómar sem hér hafa einkum áhrif er dómur Hæstaréttar 26. október 2006 í máli nr. 190/2006, en með honum var ákærði sakfelldur fyrir nytjastuld og akstur sviptur ökurétti. Var refsing ákveðin fangelsi í þrjá mánuði en um var að ræða hegningarauka við fyrri dóma. Þar á undan hlaut ákærði dóm 4. september 2006 fyrir rán, líkamsárás, þjónaði, nytjastuld, gripdeildir, tilraun til gripdeildar, fíkniefnabrot og akstur sviptur ökurétti. Var refsing ákveðin 6 mánaða fangelsi. Því næst var ákærði dæmdur með dómi Hæstaréttar 13. október 2005 í máli nr. 151/2005 fyrir að aka tíu sinnum sviptur ökurétti þar af tvisvar undir áhrifum annar vegar lyfja og hins vegar fíkniefna, sex þjófnaði, níu skjalafalsbrot, gripdeildir, fjóra nytjastuldi, tvö fíkniefnabrot og akstur gegn einstefnu. Var refsing ákveðin tveggja ára fangelsi. Ákærði hefur verið sviptur ökurétti ævilangt frá 7. nóvember 2001.

Ákærða A-kk-ef ber að virða til refsiþyngingar að hann er vanaafbrotamaður, sbr. 72. gr. almennra hegningarlaga. Þá hefur ákærði margsinnis verið dæmdur fyrir nytjastuld og að hafa ekið sviptur ökurétti. Að virtum þessum sakaferli þykir refsing ákærða hæfilega ákveðin fangelsi í sex mánuði.

Með vísan til þeirra lagaákvæða sem greinir í ákæru verður ævilöng ökuréttarsvipting ákærða A-kk-ef áréttuð.

Þá verður ákærði A-kk-nf samkvæmt 1. mgr. 218. gr. laga nr. 88/2008 dæmdur til greiðslu sakarkostnaðar samkvæmt yfirliti lögreglu um sakarkostnað og ákvörðun dómsins um þóknun verjanda, sem ákveðin er að meðtöldum virðisaukaskatti, svo sem greinir í dómsorði. Jafnframt verður ákærði Ó-kk-nf dæmdur til að greiða útlagðan ferðakostnað verjanda.

Sakarkostnaður vegna ákærða Ó-kk-ef greiðist úr ríkissjóði, þar með talin þóknun verjanda hans, en þau þykja hæfilega ákveðin að meðtöldum virðisaukaskatti, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, A-kk-nf Á-kk-nf B-kk-nf, sæti fangelsi í sex mánuði.

Ákærði, A-kk-nf, er sviptur ökurétti ævilangt.

Ákærði, A-kk-nf, greiði 311.198 krónur í sakarkostnað, þar með talin þóknun skipaðs verjanda síns H-kk-ef I-kk-ef, hæstaréttarlögmanns, 111.552 krónur, og ferðakostnað verjandans, 22.824 krónur.

Sakarkostnaður vegna ákærða, Ó-kk-ef K-kk-ef, greiðist úr ríkissjóði, þar með talin þóknun verjanda hans K-kk-ef S-kk-ef, hæstaréttarlögmanns, 55.776 krónur.

B-kk-nf B-kk-nf